NÁRODNÁ RADA SLOVENSKEJ REPUBLIKY

VI. volebné obdobie

**1497**

**Vládny návrh**

**Z Á K O N**

**z ... 2015,**

**ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 747/2004 Z. z., zákona č. 171/2005 Z. z., zákona č. 266/2005 Z. z., zákona č. 534/2005 Z. z., zákona č. 584/2005 Z. z., zákona č. 659/2005 Z. z., zákona č. 275/2006 Z. z., zákona č. 527/2006 Z. z., zákona č. 678/2006 Z. z., zákona č. 198/2007 Z. z., zákona č. 199/2007 Z. z., zákona č. 323/2007 Z. z., zákona č. 653/2007 Z. z., zákona č. 165/2008 Z. z., zákona č. 383/2008 Z. z., zákona č. 465/2008 Z. z., zákona č. 192/2009 Z. z., zákona č. 390/2009 Z. z., zákona č. 492/2009 Z. z., zákona č. 57/2010 Z. z., zákona č. 403/2010 Z. z., zákona č. 468/2010 Z. z., zákona č. 223/2011 Z. z., zákona č. 512/2011 Z. z., zákona č. 69/2012 Z. z., zákona č. 223/2012 Z. z., zákona č. 287/2012 Z. z., zákona č. 345/2012 Z. z., zákona č. 352/2013 Z. z., zákona č. 436/2013 Z. z., zákona č. 102/2014 Z. z., zákona č. 292/2014 Z. z., zákona č. 324/2014 Z. z. a zákona č. 374/2014 Z. z. sa mení a dopĺňa takto:

1. V § 8 ods. 4 piatej vete sa nad slovom „zákona“ a v § 31 ods. 9 tretej vete sa nad slovom „predpis“ odkaz „24a)“ nahrádza odkazom „13b)“.

Poznámka pod čiarou k odkazu 13b znie:

„13b) Zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov.“.

1. V § 8a ods. 3 sa na konci pripája táto veta: „Na základe rozhodnutia poskytovateľa dotácie možno doklady preukazujúce splnenie podmienok na poskytnutie dotácie predložiť najneskôr do schválenia poskytnutia dotácie.“.
2. V § 10 ods. 4 sa slová „správu národnej rade v rámci správy o plnení“ nahrádzajú slovami „informáciu národnej rade v rámci návrhu“.

1. V § 14 odsek 1 znie:

„(1) Ministerstvo financií riadi práce a usmerňuje vypracovanie návrhu rozpočtu verejnej správy, osobitne návrhu štátneho rozpočtu, pričom vychádza z programu stability.18a) Súčasťou programu stability je aj určenie podielu schodku rozpočtu verejnej správy alebo podielu prebytku rozpočtu verejnej správy na hrubom domácom produkte.“.

Poznámka pod čiarou k odkazu 18a znie:

„18a)Čl. 3 a 4 nariadenia Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (Mimoriadne vydanie Ú. v. EÚ, kap. 10/zv.1,Ú. v. ES L 209, 2.8.1997) v platnom znení.“.

1. V § 14 ods. 4 sa slová „schválených východísk rozpočtu verejnej správy“ nahrádzajú slovami „schváleného programu stability“.
2. V § 14 ods. 7 druhej vete sa slová „prerokovať ho“ nahrádzajú slovami „návrh súhrnného rozpočtu za zdravotnícke zariadenia zaradené vo verejnej správe a prerokovať ich“.
3. V § 14 sa za odsek 7 vkladá nový odsek 8, ktorý znie:

„(8) Správca kapitoly je povinný predkladať ministerstvu financií na jeho žiadosť návrhy rozpočtov za subjekty verejnej správy vo svojej zakladateľskej pôsobnosti a zriaďovateľskej pôsobnosti, ktorých príjmy a výdavky nie sú súčasťou rozpočtu správcu kapitoly, a prerokovať ich s ministerstvom financií.“.

Doterajší odsek 8 sa označuje ako odsek 9.

1. V § 14 ods. 9 sa vypúšťa posledná veta.
2. V § 15 ods. 1 sa slová „na príjmový účet platobnej jednotky“ nahrádzajú slovami „do štátneho rozpočtu“.
3. V § 30 ods. 1 sa druhá a tretia veta nahrádzajú vetou, ktorá znie: „Vláda predkladá národnej rade v rámci návrhu rozpočtu verejnej správy aj informáciu o očakávanej skutočnosti bežného rozpočtového roka v porovnaní so schváleným rozpočtom verejnej správy na bežný rozpočtový rok.“.
4. V poznámke pod čiarou k odkazu42ac sa citácia „Nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (Mimoriadne vydanie Ú. v. EÚ, kap. 10/zv.1,Ú. v. ES L 209, 2.8.1997) v platnom znení.“ nahrádza citáciou „Nariadenie (ES) č. 1466/97 v platnom znení.“.

**Čl. II**

Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zákona č. 611/2005 Z. z., zákona č. 324/2007 Z. z., zákona č. 54/2009 Z. z., zákona č. 426/2013 Z. z. a zákona č. 361/2014 Z. z. sa mení a dopĺňa takto:

1. V § 3 ods. 5 sa slová „východísk rozpočtu verejnej správy“ nahrádzajú slovami „programu stability7a)“.

Poznámka pod čiarou k odkazu 7a znie:

„7a) Čl. 3 a 4 nariadenia Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii (Mimoriadne vydanie Ú. v. EÚ, kap. 10/zv.1,Ú. v. ES L 209, 2.8.1997) v platnom znení.“.

1. V § 12 ods. 3 sa číslo „8“ nahrádza číslom „9“.
2. V § 12 ods. 4 písm. a) sa na konci pripájajú tieto slová: „pričom počas rozpočtového provizória obec a vyšší územný celok poskytujú v tomto rozsahu a termínoch údaje schváleného rozpočtu predchádzajúceho rozpočtového roka,“.
3. V § 12 ods. 4 písmenob) znie:

„b) upravený rozpočet najneskôr do 30. kalendárneho dňa v mesiaci, ktorý nasleduje po mesiaci, v ktorom bola vykonaná zmena rozpočtu orgánom obce alebo orgánom vyššieho územného celku príslušným podľa osobitných predpisov18) a upravený rozpočet v mesiaci december rozpočtového roka najneskôr do 5. februára nasledujúceho rozpočtového roka,“.

1. V § 17 ods. 8 prvej vete sa slovo „výstavbu“ nahrádza slovom „obstaranie“.
2. Poznámka pod čiarou k odkazu 23 znie:

„23) § 6 ods. 1 písm. b) zákona č. 150/2013 Z. z. o Štátnom fonde rozvoja bývania.“.

**Čl. III**

Tento zákon nadobúda účinnosť 1. augusta 2015.